อืดคาคอนโด พบเฒ่าไต้หวันดับปริศนาใช้ถุงคลุมหัวฆ่าตัวตาย 
เครดิตภาพ : เจ้าหน้าที่กู้ภัยป่อเต็กตึ๊ง,พบนักธุรกิจชาวไต้หวันวัย 72 ปี ตายปริศนาคาห้องพัก ในคอนโดแห่งหนึ่งย่านวังทองหลาง สภาพศพเริ่มขึ้นอืด ส่งกลิ่นคลุ้ง แถมมีถุงพลาสติกคลุมศีรษะไว้ด้วย สอบภรรยาบอกผู้ตายประสบปัญหาธุรกิจล้มละลาย ตร.ยังไม่ปักใจเชื่อ เร่งหาหลักฐาน,เมื่อเวลา 12.30 น. วันที่ 12 ม.ค.60 ร.ต.ท.เกียรติศักดิ์ เขียวสลับ รองสว.(สอบสวน) สน.วังทองหลาง รับแจ้งเหตุพบศพผู้เสียชีวิตภายในคอนโดแห่งหนึ่ง ย่านเขตวังทองหลาง จึงรุดตรวจสอบที่เกิดเหตุพร้อมด้วย พ.ต.อ.ธรรมนูญ บุญเรือง ผกก.สน.วังทองหลาง เจ้าหน้าที่กองพิสูจน์หลักฐาน(พฐ.) แพทย์นิติเวช รพ.ตร. และเจ้าหน้าที่กู้ภัยป่อเต็กตึ๊ง,ที่เกิดเหตุเป็นคอนโด สูง 8 ชั้น ที่ชั้น 4 ภายในห้องพบศพนายเหลียว อายุ 72 ปี สัญชาติไต้หวัน สภาพศพนอนคว่ำหน้านั่งคุกเข่าข้างเตียง มีถุงพลาสติกขาว 3 ใบ และถุงดำ 4 ใบ คลุมที่ศีรษะอยู่ 2 ชั้น ก่อนมัดด้วยเชือกและผ้าขนหนูผืนเล็กอีกชั้น ส่วมเสื้อยืดแขนสั้นสีขาว กางเกงขายาวสีน้ำตาล ศพเริ่มขึ้นอืดและส่งกลิ่นเหม็นไปทั่วห้อง คาดว่าเสียชีวิตมาแล้วประมาณ 3 วัน ตรวจสอบภายในห้องไม่พบร่องรอยการรื้อค้น หรือร่องรอยการต่อสู้แต่อย่างใด,จากการสอบสวน น.ส.เอ (นามสมมติ) แฟนสาวผู้ตาย ทราบว่า ผู้ตายมีอาชีพเป็นนักธุรกิจค้าขายผ้า แต่ประสบปัญหาด้านธุรกิจจนล้มละลาย ซึ่งตนจะพักอาศัยอยู่คนละที่กัน เมื่อผู้ตายต้องการให้มาหาจะโทรศัพท์บอกก่อน ซึ่งก่อนหน้านี้ 3 วันผู้ตายบอกว่าไม่ต้องมาเจอโดยไม่ได้บอกสาเหตุ ตนจึงรู้สึกเป็นห่วงและได้เดินทางมาที่ห้องพักผู้ตายเมื่อวันที่ 6 ม.ค.ที่ผ่านมา ซึ่งทำได้แค่เคาะประตูอยู่หน้าประตูห้อง แต่ไม่มีเสียงตอบกลับจึงเดินทางกลับที่พักและไม่ได้เข้าไปด้านใน จนกระทั่งได้รับแจ้งจากเจ้าหน้าที่ว่าผู้ตายเสียชีวิตแล้ว,เบื้องต้นเจ้าหน้าที่ต้องทำการสอบสวนเพิ่มเติมและทำการตรวจสอบกล้องวงจรปิดว่าก่อนเกิดเหตุมีใครเข้า-ออกห้องผู้ตายบ้าง,ทั้งนี้ผู้สื่อข่าวรายงานว่าเจ้าหน้าที่ฝ่ายสืบสวนได้ควบคุมตัวแฟนสาวผู้ตาย และชายไม่ทราบชื่ออีกหนึ่งคน เข้าไปที่ สน.วังทองหลาง ทำการสอบสวน เพื่อหาสาเหตุที่แท้จริงต่อไป.
พบนักธุรกิจชาวไต้หวันวัย 72 ปี ตายปริศนาคาห้องพัก ในคอนโดแห่งหนึ่งย่านวังทองหลาง สภาพศพเริ่มขึ้นอืด ส่งกลิ่นคลุ้ง แถมมีถุงพลาสติกคลุมศีรษะไว้ด้วย สอบภรรยาบอกผู้ตายประสบปัญหาธุรกิจล้มละลาย ตร.ยังไม่ปักใจเชื่อ เร่งหาหลักฐาน
ตายปริศนา,ฆ่าตัวตาย,วังทองหลาง,พบศพ,ธุรกิจล้มละลาย